cyanic-selkie/wikianc huggingface dataset:
নায়ার সুলতানা
নায়ার সুলতানা (জন্ম তৈয়বা বানু; ১৯৩৭– ২৭ অক্টোবর ১৯৯২) ছিলেন একজন পাকিস্তানি চলচ্চিত্র অভিনেত্রী। তিনি ১৯৫০ এবং ১৯৬০ এর দশকে ললিউডে বড় পর্দার অন্যতম অভিনেত্রী ছিলেন।  তিনি পাকিস্তানে মালকা-ই-জজবাত (ভাবের রানি) নামে পরিচিত ছিলেন।
ব্যক্তিগত জীবন
নয়ার সুলতানা ১৯৩৭ সালে ব্রিটিশ ভারতের আলিগড়ে একটি মুসলিম পরিবারে জন্মগ্রহণ করেছিলেন। তিনি ব্রিটিশ ভারতের আলিগড় মহিলা কলেজে পড়াশোনা করেছিলেন। ১৯৪৭ সালে পাকিস্তানের স্বাধীনতার পর তার পরিবার করাচিতে চলে যায়। তিনি তার সহ-অভিনেতা এবং পাকিস্তানি চলচ্চিত্র শিল্পের অন্যতম প্রধান রোমান্টিক অভিনেতা দর্পণকে বিয়ে করেছিলেন। তার বড় ভাই সন্তোষ কুমারও একজন অভিনেতা ছিলেন এবং আরেক ভাই এস সুলাইমান ছিলেন একজন চলচ্চিত্র পরিচালক।
মৃত্যু
নায়ার সুলতানা ১৯৯২ সালের ২৭ অক্টোবর পাকিস্তানের করাচির আগা খান হাসপাতালে ক্যান্সারের ফলে মৃত্যুবরণ করেছিলেন।
উত্তরা মডেল টাউন (৩য় পর্ব)
উত্তরা মডেল টাউন (৩য় পর্ব) হল বাংলাদেশের রাজধানীর উপকণ্ঠে উত্তরা মডেল টাউনের একটি সম্প্রসারণ।
পটভূমি
ঢাকা বাংলাদেশের রাজধানী এবং বৃহত্তম শহর। বর্তমানে ঢাকার বৃহৎ জনগোষ্ঠীর প্রয়োজনীয় আবাসস্থল অপর্যাপ্ত হয়ে পড়েছে। এ কারণে ঢাকা শহরের আবাসিক এলাকাগুলো জনবহুল ও নোংরা হয়ে উঠেছে।
উত্তরা মডেল টাউন প্রকল্পের আওতায় ক্রমবর্ধমান জনসংখ্যার সাথে সামঞ্জস্যপূর্ণ এবং জনগণের সেবার একটি স্তর বজায় রাখার লক্ষ্যে শহরের পরিকল্পিত সম্প্রসারণ করা হচ্ছে। প্রকল্প চলাকালীন প্রায় জমি অধিগ্রহণ করা হয়েছে। প্রায় ১০,০০০টি আবাসিক প্লট এবং ২২৫,৫১২টি অ্যাপার্টমেন্ট সহ সুযোগ-সুবিধা এবং বিভিন্ন নগর সুবিধা প্রদান করা হয়েছে।
সমগ্র উত্তরা থানা প্রকল্পটি রাজধানী উন্নয়ন কর্তৃপক্ষ (রাজউক) কর্তৃক গৃহীত হয়েছে।
অবস্থান
উত্তরা আবাসিক মডেল টাউনের তৃতীয় পর্বটি প্রায় জায়গা জুড়ে। এর শুরু ঢাকা শহরের জিরো পয়েন্ট থেকে। এটি উত্তরা মডেল টাউন (২য় পর্ব) প্রকল্পের পশ্চিম পাশে অবস্থিত। এটি দক্ষিণে মিরপুর সেনানিবাস দ্বারা এবং পশ্চিমে মিরপুর-আশুলিয়া হয়ে বন্যা সুরক্ষা বাঁধ দ্বারা সীমাবদ্ধ।
প্রকল্পের শর্ত
মার্চ ২০১৪ এ সাইট ডেভেলপমেন্ট প্রায় ৯২% সম্পন্ন হয়েছে। সেক্টর ১৫ এর সাইট উন্নয়ন ইতিমধ্যে সম্পন্ন হয়েছে। ১৬ ও ১৮ নং সেক্টরের কাজ প্রায় সম্পূর্ণ হয়েছে। সেক্টর ১৭ এর কাজ চলছে।
মার্চ.২০১৪ সালে প্রায় ৬৫% সম্পন্ন এবং রাস্তা নির্মাণ কাজ চলছে। সেক্টর.১৫ এর কাজ বর্তমানে চলছে। বাকি সড়কগুলোর নির্মাণ কাজ খুব শীঘ্রই শুরু হবে। পরিকল্পিত ১২টি সেতুর মধ্যে ২টি প্রায় সম্পূর্ণ হয়েছে এবং আরো ৬টি সেতু নির্মাণাধীন রয়েছে। বাকি নির্মাণকাজ শীঘ্রই শুরু হবে বলে আশা করা হচ্ছে।
বিদ্যুৎ, গ্যাস, পানি এবং অন্যান্য সুবিধাগুলি প্রথমে চালু করা হবে, এবং অন্যান্য পরিষেবাগুলি প্রকল্পের সময়ের মধ্যে চালু করা হবে।
আবাসিক প্লট বিনিময় ২০১০ সালের জানুয়ারিতে শুরু হয়েছিল এবং ধীরে ধীরে সম্পন্ন হবে। মার্চ ২০১৪ পর্যন্ত, প্রায় ৪,০০০টি প্লট বিতরণ করা হয়েছে।
প্রকল্পটি ডিসেম্বর ২০১৪ সালে শেষ হবে বলে আশা করা হচ্ছে।
স্যামুয়েল বদ্রি
স্যামুয়েল বদ্রি (জন্ম: ৯ মার্চ, ১৯৮১) বারাকপুরে জন্মগ্রহণকারী ত্রিনিদাদের আন্তর্জাতিক ক্রিকেটার। ওয়েস্ট ইন্ডিজের বর্তমান টুয়েন্টি২০ আন্তর্জাতিক ক্রিকেট দলের অন্যতম সদস্য তিনি। দলে তিনি মূলতঃ ডানহাতে লেগ স্পিন বোলিং করে থাকেন। এছাড়াও দলের প্রয়োজনে ডানহাতে ব্যাটিংও করেন। ঘরোয়া ক্রিকেটে ফেব্রুয়ারি, ২০১১ সাল থেকে ত্রিনিদাদ ও টোবাগো দলের হয়ে খেলছেন।
খেলোয়াড়ী জীবন
ফেব্রুয়ারি, ২০০১ সালে প্রথম-শ্রেণীর ক্রিকেটে অভিষেক ঘটে বদ্রি’র। পরবর্তীতে মার্চ, ২০০২ সালে লিস্ট-এ ক্রিকেটে অভিষেক ঘটে তার। কিন্তু দীর্ঘ সময়ের ক্রিকেটে তিনি অংশগ্রহণের যোগ্যতা অর্জন করতে পারেননি। সাম্প্রতিককালে তিনি টুয়েন্টি২০ স্তরের ক্রিকেটে নিজেকে বেশ উপযোগী করে তুলেছেন। সবচেয়ে ইকোনোমি রেটে কম রান প্রদান করায় তিনি রেকর্ড করেছেন।
২০১৩ মৌসুমে ইন্ডিয়ান প্রিমিয়ার লীগে রাজস্থান রয়্যালস দলের সদস্য ছিলেন তিনি। কিন্তু তিনি একটিমাত্র খেলায় অংশগ্রহণ করতে পেরেছিলেন। ২০১৪ সালে চেন্নাই সুপার কিংস দল ৩০ লাখ রুপির বিনিময়ে দল অন্তর্ভুক্ত করে।
সাফল্যগাঁথা
২ এপ্রিল, ২০১৪ তারিখে প্রকাশিত রিলায়েন্স আইসিসি প্লেয়ার র‌্যাঙ্কিংয়ের টি২০আই বোলারদের সর্বশেষ তালিকায় বিশ্বের এক নম্বর বোলারের মর্যাদা পান বদ্রি। সতীর্থ খেলোয়াড় সুনীল নারাইনকে পাশ কাটিয়ে তিনি এ সম্মাননা অর্জন করেন। আইসিসি বিশ্ব টুয়েন্টি২০ প্রতিযোগিতা শুরুর পূর্বে তিনি সুনীলের চেয়ে মাত্র এক পয়েন্ট পিছিয়ে ছিলেন। এছাড়াও, ২০১৪ সালের আইসিসি বিশ্ব টুয়েন্টি২০ প্রতিযোগিতায় ৪ খেলায় ওভার প্রতি ৫.৬২ রান দিয়ে ১০ উইকেট দখল করেন। এরফলে তিনি প্রতিযোগিতার তৃতীয় সর্বোচ্চ উইকেট-সংগ্রহকারীর ভূমিকায় রয়েছেন।
ফিল এমরি
ফিলিপ ফিল অ্যালেন এমরি (Phil Emery; জন্ম: ২৫ জুন, ১৯৬৪) নিউ সাউথ ওয়েলসের সেন্ট ইভস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৪ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, বামহাতে কার্যকরী ব্যাটিংশৈলী উপস্থাপন করেছেন ‘ফিল্থি’ ডাকনামে পরিচিত ফিল এমরি।
শৈশবকাল
নিউ সাউথ ওয়েলসের লিন্ডফিল্ড এলাকায় নিউইংটন কলেজ প্রিপারেটরি স্কুলে ১৯৬৯ থেকে ১৯৭২ সাল পর্যন্ত পড়াশুনো করেছেন ফিল এমরি। এরপর নর্থ সিডনির শোর স্কুলে ১৯৭৩ থেকে ১৯৮২ সাল পর্যন্ত অধ্যয়ন করেন। শোরে থাকাকালে ক্রিকেট ও রাগবি খেলায় অধিনায়কত্ব করেন। জিপিএস দলের পক্ষে উভয় খেলায় প্রতিনিধিত্ব করেন।
এছাড়াও, তিনি চমৎকার সাঁতারু হিসেবে পরিচিতি পান। বিদ্যালয় জীবনের শুরুরদিকে ডাইভার হিসেবেও সুনাম কুড়িয়েছেন। সিডনি গ্রেড ক্রিকেট পর্যায়ে গর্ডন দলের পক্ষে খেলেন।
প্রথম-শ্রেণীর ক্রিকেট
১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত ফিল এমরি’র প্রথম-শ্রেণীর খেলোয়াড়ী জীবন চলমান ছিল। ১৯৮৭-৮৮ মৌসুমে নিউ সাউথ ওয়েলসের পক্ষে অভিষেক ঘটে তার। এ পর্যায়ে তিনি নিয়মিত উইকেট-রক্ষক গ্রেগ ডায়ারের স্থলাভিষিক্ত হয়েছিলেন। নিউ সাউথ ওয়েলসের পক্ষে এক দশকেরও অধিক সময় খেলোয়াড়ী জীবন অতিবাহিত করেন। ১২১টি প্রথম-শ্রেণীর খেলায় অংশ নেন। ৩৩৭ ক্যাচ ও ৪৭টি স্ট্যাম্পিং করে ১৯৯৯ সালে খেলার জগতকে বিদেয় জানান।
বামহাতি ব্যাটসম্যান হিসেবেও যথেষ্ট সুনাম কুড়িয়েছেন। বেশ কয়েকবার নিচেরসারিতে ব্যাটিংয়ে নেমে গুরুত্বপূর্ণ অবদান রাখেন। ১৭টি অর্ধ-শতকের পাশাপাশি একটি শতরানের ইনিংস খেলেন। ফলশ্রুতিতে প্রতিপক্ষীয় অধিনায়কের কাছে তার ব্যাটিংয়ের মান বেশ মূল্যবান ছিল। ব্যাট হাতে নিয়ে ২৬-এর অধিক গড়ে রান তুলেন। এ পর্যায়ে ৩২৯২টি প্রথম-শ্রেণীর রান তুলেন তিনি।
খেলোয়াড়ী জীবনের শীর্ষে আরোহণকালে ফিল্থি, স্লিঙ্ক ও ফ্যাটি ডাকনামে ভূষিত হয়েছিলেন। ১৯৯৩-৯৪ মৌসুমে নিউ সাউথ ওয়েলসের শেফিল্ড শিল্ড প্রতিযোগিতার ৪২তম শিরোপা জয়ে দলের অধিনায়কের দায়িত্ব পালন করেছিলেন। দলের নিয়মিত অধিনায়ক মার্ক টেলরের অনুপস্থিতিতে স্বার্থকতার সাথে নেতৃত্ব দেন।
আন্তর্জাতিক ক্রিকেট
আন্তর্জাতিক ক্রিকেট অঙ্গনে স্বল্পকালীন উপস্থিতি স্বত্ত্বেও ফিল এমরিকে অস্ট্রেলিয়ার অন্যতম নির্ভরযোগ্য উইকেট-রক্ষক হিসেবে বিবেচনা করা হতো। সমগ্র খেলোয়াড়ী জীবনে একটিমাত্র টেস্ট ও একটিমাত্র ওডিআইয়ে অংশগ্রহণ করেছেন ফিল এমরি। ১ নভেম্বর, ১৯৯৪ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। লাহোরে সিরিজের তৃতীয় টেস্টের দ্বিতীয় ইনিংসে পাঁচটি ডিসমিসালের সাথে স্বীয় নামকে জড়িয়ে রেখেছিলেন। একই সিরিজে একমাত্র ওডিআইয়ে অংশ নেন তিনি।
এরপূর্বে ৩০ অক্টোবর, ১৯৯৪ তারিখে একই মাঠে ও একই দলের বিপক্ষে একদিনের আন্তর্জাতিকে অভিষেক ঘটে তার। উভয় খেলাতেই আঘাতের কারণে অনুপস্থিত নিয়মিত উইকেট-রক্ষক ইয়ান হিলি’র পরিবর্তে খেলেন। এরফলে, দীর্ঘদিনের উইকেট-রক্ষক ইয়ান হিলি ও অ্যাডাম গিলক্রিস্টের সাথে তৃতীয় উইকেট-রক্ষক হিসেবে তারকা ক্রিকেটার শেন ওয়ার্ন ও গ্লেন ম্যাকগ্রা’র বল মোকাবেলায় অগ্রসর হয়েছিলেন।
২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন থেকে আজীবন সদস্যরূপে অন্তর্ভুক্ত করা হয়।
মুহলেশিয়া বুকার
মুহলেশিয়া বুকার (১৪ই জানুয়ারি ১৯৯৭ - ১৮ই মে ২০১৯) ছিলেন একজন ২২ বছর বয়সী আফ্রিকান আমেরিকান পরিবর্তিত লিঙ্গের মহিলা। তাঁকে টেক্সাসের ডালাসে লাঞ্ছিত করে পরে হত্যা করা হয়েছিল। আক্রমণের ঘটনা ধরে রাখা একটি ভিডিও বহুল প্রচারিত হয়ে গিয়েছিল।
আক্রমণ
২০১৯ সালের ১২ই এপ্রিল, বুকার এবং তার এক সম্পর্কিত ভাই রয়েল ক্রেস্ট অ্যাপার্টমেন্টে একটি লড়াই দেখতে গিয়েছিলেন। ফেরার সময় গাড়ি পিছোতে গিয়ে বুকার একটি গাড়িতে ধাক্কা লাগিয়ে ফেলেছিলেন এবং ঘটনাস্থল থেকে পালানোর চেষ্টা করেছিলেন। অপর গাড়ির চালক তার গাড়ি থেকে নেমে বুকারকে বন্দুকের মুখে আটকে রাখেন যতক্ষণ না ক্ষতিপূরণ দেওয়া হয়। বিবাদস্থলের আশেপাশে অনেক লোক জড়ো হয় এবং এডওয়ার্ড থমাসকে ২০০ ডলার দেওয়ার প্রস্তাব করা হয় বুকারকে হেনস্থা করার জন্য। প্রত্যক্ষদর্শীরা দাঁড়িয়ে দেখতে থাকে, ভিডিও করে, আর উল্লাস প্রকাশ করে। ভিডিওটি সামাজিক মাধ্যমে আপলোড করা হয় এবং সেটি ভাইরাল হয়ে যায়। বুকার অজ্ঞান হয়ে পড়েন এবং তার কব্জি ভেঙে যায়। ডালাসের মেয়র এটিকে "জনতার সহিংসতা" বলে চিহ্নিত করেছিলেন। ২০১৯ সালের ১৪ই এপ্রিল তারিখে, এডওয়ার্ড থমাসের বিরুদ্ধে প্ররোচিত হয়ে আক্রমণের অভিযোগ করা হয়েছিল এবং তাকে ডালাস কাউন্টি জেলে বন্ড বা জামিন ছাড়াই আটক করা হয়েছিল। পুলিশ জানিয়েছিল যে পুরোনো একটি মামলার জন্য তার পায়ে একটি গোড়ালি মনিটর লাগানো ছিল, তাতে দেখা গিয়েছিল তিনি রয়েল ক্রেস্ট অ্যাপার্টমেন্টে ছিলেন। আদালতের শুনানিতে তিনি অবশেষে ৭৫,০০০ ডলারে মুচলেকা দিয়েছিলেন এবং ২০শে মে তারিখে জেলে ফিরে যান।
বুকারের ওপর হামলার পর তার সমর্থকরা একটি ছোট সমাবেশ করেন। বুকার পরিবর্তিত লিঙ্গ সম্প্রদায়ের বিরুদ্ধে হামলার কথা বলে বক্তব্য রেখেছিলেন। বুকার বলেছিলেন, "এইবার, আমি ছিলাম; পরের বার, এটি আপনার কাছের অন্য কেউ হতে পারে।" তার ভাই কোয়ানজাসমিন বাকাস বলেন, "পরিবরতিত লিঙ্গের মানুষ বলেই তাঁকে বেছে নেওয়া হয়েছিল।"
অ্যাডিলেড
অ্যাডিলেড (Adelaide) অস্ট্রেলিয়ার দক্ষিণ অস্ট্রেলিয়ার রাজধানী শহর। জনসংখ্যার বিচারে এটি সমগ্র অস্ট্রেলিয়ার মধ্যে ৫ম বৃহত্তম শহর (সিডনি, মেলবোর্ন, ব্রিসবেন ও পার্থের পর)। ২০১৭ সালের জুন মাসের হিসাব অনুযায়ী অ্যাডিলেড শহরে ১৩ লক্ষেরও বেশি লোক বাস করে। অ্যাডিলেড শহরে সাউথ অস্ট্রেলিয়া অঙ্গরাজ্যের মোট জনসংখ্যার ৭৫ শতাংশ বাস করে; ফলে অস্ট্রেলিয়ার সমস্ত অঙ্গরাজ্যের মধ্যে এই রাজ্যের জনসংখ্যাই সর্বাধিক কেন্দ্রীভূত।
অ্যাডিলেড শহরটি ফ্লোরিও উপদ্বীপের উত্তরে, অ্যাডিলেড সমভূমির উপরে অবস্থিত। এর একপাশে ভারত মহাসাগরের সেন্ট ভিনসেন্ট উপসাগর, অপর পাশে নিম্ন উচ্চতার লফটি পর্বতমালা শহরটিকে ঘিরে রেখেছে। শহরটি সমুদ্র উপকূল থেকে পাহাড়ের পাদদেশ পর্যন্ত প্রায় ২০ কিলোমিটার এবং উত্তর প্রান্তের গলার (Gawler) এলাকা থেকে দক্ষিণে সেলিকস সৈকত পর্যন্ত এটি প্রায় ৯৪ থেকে ১০৪ কিলোমিটার দূরত্ব ধরে প্রসারিত হয়েছে। নগরের মধ্য দিয়ে টরেন্স নদী প্রবাহিত হয়েছে।
অ্যাডিলেড শহরটিকে যুক্তরাজ্যের রাজা ৪র্থ উইলিয়ামের রাণী অ্যাডিলেডের (জাক্‌স-মাইনিঙেনে থেকে আগত) নামে নামকরণ করা হয়। শহরটিকে ১৮৩৬ সালে অস্ট্রেলিয়ার একটি ব্রিটিশ প্রদেশের রাজধানী হিসেবে পরিকল্পিতভাবে গড়ে তোলা হয়। অ্যাডিলেডের প্রতিষ্ঠাতাদের একজন কর্নেল উইলিয়াম লাইট শহরটির নকশা করেন এবং টরেন্স নদীর কাছে শহরটির অবস্থান নির্বাচন করেন, যেখানে আদিবাসী কাউরনা জাতির লোকেরা বাস করত। লাইট শহরটিকে বর্গজালিকার মত করে সাজান, যাতে অনেক বৃক্ষশোভিত রাজপথ বা বুলেভার্ড এবং বড় বড় নাগরিক চত্বর ছিল এবং গোটা শহরটিকে অ্যাডিলেড পার্কল্যাণ্ড উদ্যানটি ঘিরে রেখেছিল। ইতিহাসের প্রথম পর্যায়ে অ্যাডিলেড ছিল একটি সমৃদ্ধ ও ধনবান শহর। ২য় বিশ্বযুদ্ধের আগ পর্যন্ত এটি অস্ট্রেলিয়ার ৩য় বৃহত্তম শহর ছিল। অপরাধীদের উপনিবেশ নয়, এরকম গুটিকয়েক অস্ট্রেলীয় শহরের মধ্যে অ্যাডিলেড একটি।  অ্যাডিলেড শহরটি অন্যান্য শহরের তুলনায় ধর্মীয় স্বাধীনতা, রাজনৈতিক উদারপন্থার প্রতি প্রতিশ্রুতিবদ্ধতা এবং নাগরিক স্বাধীনতার ব্যাপারগুলিতে এগিয়ে ছিল। ১৯শ শতকের মধ্যভাগ থেকে এটি "গির্জার শহর" ("City of Churches") হিসেবে পরিচিত; এই তকমাটি অ্যাডিলেডের মানুষের ধর্মপরায়ণতা নয়, বরং তাদের ধর্মীয় বৈচিত্র্যকে নির্দেশ করে। অ্যাডিলেডের অধিবাসীদেরকে স্থানীয় ইংরেজি ভাষাতে "অ্যাডিলেডিয়ান" ("Adelaidean") নামে ডাকা হয়।
অ্যাডিলেড সাউথ অস্ট্রেলিয়া অঙ্গরাজ্যের প্রশাসনিক ও আর্থ-বাণিজ্যিক কেন্দ্র। এই ভবনগুলি শহরের কেন্দ্রে নর্থ টেরেস রাজপথ ও কিং উইলিয়াম সড়কের উপরে এবং মহানগর এলাকার বিভিন্ন অংশে  অবস্থিত। বর্তমানে অ্যাডিলেড এর বহুসংখ্যক উৎসব, ক্রীড়া প্রতিযোগিতা, উঁচুমানের খাবার ও ওয়াইন, দীর্ঘ সমুদ্রসৈকত, এবং এর বৃহৎ প্রতিরক্ষা ও শিল্পোৎপাদন খাতের জন্য পরিচিত। শহরটির জীবনযাত্রার মান অত্যন্ত উচ্চ। এটি প্রায়ই বিশ্বের সেরা ১০টি বাসযোগ্য শহরের তালিকাতে স্থান পায়, যে তালিকাটি দ্য ইকোনমিস্ট সাময়িকী প্রতি বছর ১৪০টি শহরের উপর প্রকাশ করে থাকে।     ২০১১, ২০১২ ও ২০১৩ সালে প্রপার্টি কাউন্সিল অফ অস্ট্রেলিয়া অ্যাডিলেডকে অস্ট্রেলিয়ার সবচেয়ে বাসযোগ্য শহরের মর্যাদা দান করে। অ্যাডিলেডে ইলেকট্রনিক, মোটরগাড়ীর সরঞ্জাম, শিল্প যন্ত্রপাতি, রাসায়নিক পদার্থ, বস্ত্র ও প্লাস্টিকের পণ্য উৎপাদনকারী প্রতিষ্ঠান রয়েছে। অ্যাডিলেড বন্দরে জাহাজ নির্মাণের সুবিধাদি বিদ্যমান। অ্যাডিলেডের উত্তর-পূর্বাংশে ৫০ কিলোমিটার (৩০ মাইল) দূরে অবস্থিত বারোসা উপত্যকায় মদ উৎপাদন করা হয়। উল্লেখযোগ্য স্থান হিসেবে - বোটানিকাল গার্ডেন্স, গভর্নমেন্ট হাউজ, ন্যাচারেল হিস্ট্রি মিউজিয়াম (প্রাকৃতিক ইতিহাস জাদুঘর)। ১৮৭৪ সালে অ্যাডিলেড বিশ্ববিদ্যালয় ও ১৯৯১ সালে দক্ষিণ অস্ট্রেলিয়া বিশ্ববিদ্যালয় প্রতিষ্ঠিত হয়।
কালিয়াগঞ্জ বিধানসভা কেন্দ্র
কালিয়াগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র। এই কেন্দ্রটি (এসসি) এর জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৪ নং কালিয়াগঞ্জ (এসসি) বিধানসভা কেন্দ্রটি কালিয়াগঞ্জ পৌরসভা, কালিয়াগঞ্জ সিডি ব্লক এবং বারুয়া এবং বিরঘাই গ্রাম পঞ্চায়েত গুলি রায়গঞ্জ সিডি ব্লক এর অন্তর্গত।
কালিয়াগঞ্জ বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত। পূর্বে এটি বালুরঘাট লোকসভা কেন্দ্রের অন্তর্গত ছিল।
২০১১
২০১১ সালের নির্বাচনে, কংগ্রেসের প্রমথনাথ রায় তার নিকটবর্তী প্রতিদ্বন্দ্বী সিপিআই (এম) -এর ননীগোপাল রায়কে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর ননীগোপাল রায় কালিয়াগঞ্জ (এসসি) কেন্দ্র থেকে জয়লাভ করেন, তার নিকটতম প্রতিদ্বন্দ্বী কংগ্রেসের প্রমথনাথ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১  এবং ১৯৯৬ সালে কংগ্রেসের প্রমথনাথ রায় সিপিআই (এম) -এর রমণীকান্ত দেবশর্মাকে পরাজিত করেন।  ১৯৯১ সালে সিপিআই (এম) -এর রমণীকান্ত দেবশর্মা কংগ্রেসের প্রমথনাথ রায়কে পরাজিত করেন এবং ১৯৮৭ সালে কংগ্রেসের নবকুমার রায়কে পরাজিত করেন। ১৯৮২ এবং ১৯৭৭ সালে কংগ্রেসের নবকুমার রায় সিপিআই (এম) -এর ননীগোপাল রায়কে পরাজিত করেন।
১৯৬২-১৯৭২
১৯৭২ এবং ১৯৭১ সালে  কংগ্রেসের দেবেন্দ্রনাথ রায় জয়ী হন। ১৯৬৯,  ১৯৬৭  এবং ১৯৬২ সালে  শ্যামাপ্রসাদ বর্মণ কালিয়াগঞ্জ কেন্দ্র থেকে জয়লাভ করেন। আগে এই কালিয়াগঞ্জ কেন্দ্রটি এখানে ছিল না। ১৯৫৭ এবং ১৯৫১ সালে রায়গঞ্জ একটি যৌথ আসন ছিল। হজী বদিরুদ্দীন আহমদ এবং কংগ্রেস শ্যামাপ্রসাদ বর্মন ১৯৫৭ সালে উভয়ই রায়গঞ্জ কেন্দ্র থেকে জিতেছিলেন।   কংগ্রেস উভয়ই শ্যামাপ্রসাদ বর্মন ও গুলাম হামিদুর রহমান ১৯৫১ সালে রায়গঞ্জ কেন্দ্র থেকে জয়ী হন।
বাথ বাঁধ
সিরিয়ায় গৃহযুদ্ধ
৪ঠা ফেব্রুয়ারি ২০১৩ তারিখে, বিরোধী দলগুলো বাঁধটি দখল করে, এক সপ্তাহ আগে তারা তাবকা বাঁধটিও দখল করেছিল। ৪ঠা জুন ২০১৭ তারিখে, সিরিয়ার গণতান্ত্রিক বাহিনী দ্বারা আইএসআইএলের কাছ থেকে বাথ বাঁধটি দখল করা হয়। দখলের পর তারা এটিকে "ফ্রিডম বাঁধ" নাম দেয়া হয়।
আয়রন হর্স বাইসাইকেল
আয়রন হর্স বাইসাইকেল ১৯৮৭ থেকে ২০০৯ সাল পর্যন্ত মার্কিন যুক্তরাষ্ট্রের আইল্যান্ডিয়া, নিউ ইয়র্কের একটি সাইকেল প্রস্তুতকারক ছিল। এর লোগোটি ছিল ফেরারি লোগোর মতো সরিষা-রঙের ক্রেস্টের উপর একটি লাফ দেয়ার জন্য প্রস্তুত ঘোড়া। আয়রন হর্স রেসিং বাইক এবং মাউন্টেন বাইক বিক্রি করতো, তবে এটি প্রধানত ঢাল বাওয়া (ডাউনহিল), সহজ বাহন এবং সকল পাহাড়ি রাস্তায় চালানোর 'মাউন্টেন বাইক' বেশি বানাতো।
উল্লেখযোগ্য ব্যবহারকারী
ডেভ কালিনান, কিম সোনিয়ার, পেনি ডেভিডসন, টবি হেন্ডারসন, লেই ডোনোভান, পিট লোনকারেভিচ ও স্যাম হিলের মত পেশাদার বাইসাইকেল রেসের খেলোয়াড়রা আয়রন হর্স সাইকেল চালাতেন। আয়রন হর্স ব্যবহার করে কালিনান ১৯৯২ সালে 'ডাউনহিল' বিশ্ব শিরোপা জিতেছিলেন এবং স্যাম হিল ২০০৭ এবং ২০১০ সালে বিশ্ব চ্যাম্পিয়নশিপ জিতেছিলেন।
বিলুপ্তি
আয়রন হর্স ২০০৯ সালের প্রথম দিকে দেউলিয়া হওয়ার জন্য আবেদন করেছিল। এটি পাওনাদার এবং পেটেন্ট হোল্ডারদের কাছে ৫ মিলিয়ন মার্কিন ডলার পাওনা ছিল। অনেক আয়রন হর্সের পারফরম্যান্স বাইকে যে পেটেন্ট ব্যবহার করা হয়েছিল তাকে ডিডাব্লিউ (ইংরেজিঃDW) লিঙ্ক হিসাবে উল্লেখ করা হয়েছিল। নামটির স্রষ্টার আদ্যক্ষর থেকে নেওয়া হয়েছিল - ডেভ ওয়েগল, যিনি একজন যান্ত্রিক প্রকৌশলী। এপ্রযুক্তি আজও অন্যান্য অনেক বাইক ব্র্যান্ডে পাওয়া যায়।
ডোরেল ইন্ডাস্ট্রিজ ২০০৯ সালের ১৫ জুলাই ৫.২ মিলিয়ন মার্কিন ডলার দিয়ে আয়রন হর্সের সকল সম্পদ অধিগ্রহণ করে, প্রতিষ্ঠানটি ইতিমধ্যে জিটি, ক্যাননডেল, শোইন এবং মঙ্গুজ নামের সাইকেল প্রস্তুতকারী প্রতিষ্ঠান অধিগ্রহণ করেছে।
মাইক শ্রিম্পটন
মাইকেল জন ফ্রড শ্রিম্পটন (Mike Shrimpton; জন্ম: ২৩ জুন, ১৯৪০ - মৃত্যু: ১৩ জুন, ২০১৫) মানাওয়াতু এলাকার ফিল্ডিংয়ে জন্মগ্রহণকারী নিউজিল্যান্ডের আন্তর্জাতিক ক্রিকেটার ও কোচ ছিলেন। ১৯৬৩ থেকে ১৯৭৪ সাল পর্যন্ত নিউজিল্যান্ড দলের পক্ষে টেস্ট ক্রিকেটে অংশগ্রহণ করেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও নর্দার্ন ডিস্ট্রিক্টস দলের প্রতিনিধিত্ব করেন। মাঝারিসারির ব্যাটসম্যান ও লেগ স্পিনার ছিলেন মাইক শ্রিম্পটন।
প্রারম্ভিক জীবন
১৯৬১-৬২ মৌসুমে প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের পক্ষে অভিষেক ঘটে তার। ঐ মৌসুমের শেষ খেলায় ১১৯ রান তোলেন ও ক্যান্টারবারি দলের বিপক্ষে দলকে ড্রয়ের পথে নিয়ে যান। পরের খেলায় ১৯৬২-৬৩ মৌসুমে একই দলের বিপক্ষে ১৫০ রান তোলেন যা তার ব্যক্তিগত সর্বোচ্চ। এ দলের পক্ষে ১৯৭৯-৮০ মৌসুম খেলেন। মাঝখানে ১৯৭৪-৭৫ মৌসুমে নর্দার্ন ডিস্ট্রিক্টস দলের পক্ষে ঘরোয়া ক্রিকেটে অংশ নেন। প্রথম-শ্রেণীর ক্রিকেটে ১৮ বছর খেলেন। ১২২ খেলায় ৫,৮১২ রান ও ৮১ উইকেট লাভ করেন শ্রিম্পটন।
খেলোয়াড়ী জীবন
নিউজিল্যান্ড দলের পক্ষে ১০ টেস্টে অংশগ্রহণ করলেও নিজেকে দলের অপরিহার্য অংশ হিসেবে তুলে ধরতে পারেননি তিনি। সমগ্র খেলোয়াড়ী জীবনে তিনি মাত্র ২৬৫ রান সংগ্রহ করেন। পাশাপাশি ৫ উইকেট পান। ১৯৬২-৬৩ মৌসুমে ইংল্যান্ডের বিপক্ষে দ্বিতীয় ও তৃতীয় টেস্ট খেলার জন্য নির্বাচিত হন। ডেভিড শেপার্ড তাকে লড়াকু ও মনোযোগী সেরা উদীয়মান ক্রিকেটার হিসেবে চিহ্নিত করেন। ১৯৬৩-৬৪ মৌসুমে দক্ষিণ আফ্রিকার বিপক্ষে জোড়া শূন্য রান পান। কিন্তু ১৯৬৪-৬৫ মৌসুমে ঘরোয়া ক্রিকেটে সফলকাম হলেও পাকিস্তান কিংবা ভারত সফরের জন্য মনোনীত হননি।
১৯৬৫-৬৬ মৌসুমে ইংল্যান্ডের বিপক্ষে তিন টেস্টে ব্যাটিং উদ্বোধনে নামেন কিন্তু মাত্র ৬৮ রান সংগ্রহ করতে সক্ষম হন। ১৯৭০-৭১ মৌসুমের ঘরোয়া ক্রিকেটে ২৩.৫৮ গড়ে ২৮৩ রান ও ২৮.১১ গড়ে ৯ উইকেট লাভ করেন। ফলশ্রুতিতে ইংল্যান্ডের বিপক্ষে দুই টেস্টে অংশ নেন। তার কার্যকরী গুগলিতে প্রথম টেস্টের প্রথম ইনিংসে ব্যাসিল ডি’অলিভেইরা ও রে ইলিংওয়ার্থের উইকেটসহ নিজস্ব সেরা টেস্ট বোলিং পরিসংখ্যান ৩/৩৫ পান। দ্বিতীয় টেস্টের ৪র্থ উইকেটে মার্ক বার্জেসের সাথে অসাধারণ ক্রীড়াশৈলী প্রদর্শন করে ১৪১ রানের জুটি গড়েন।
কোচিং
নিউজিল্যান্ড জাতীয় মহিলা ক্রিকেট দলের কোচ হিসেবে দায়িত্বভার পালন করেন। তার সঠিক নির্দেশনার প্রেক্ষিতে নিউজিল্যান্ড মহিলা দল ২০০০ সালের মহিলা ক্রিকেট বিশ্বকাপের শিরোপা জয় করে। পরবর্তীতে হেস্টিংসের কর্নওয়াল ক্রিকেট ক্লাবের প্রধান কোচ ও সেন্ট্রাল ডিস্ট্রিক্টস হিন্ডস দলের কোচের দায়িত্ব পালন করেন শ্রিম্পটন।
২০০৭ সালে নিউজিল্যান্ড ক্রিকেটে অসামান্য ভূমিকা রাখায় বার্ট সাটক্লিফ পদকে ভূষিত হন। ৭৪ বছর বয়সে ১৩ জুন, ২০১৫ তারিখে হ্যাস্টিংসে মাইক শ্রিম্পটনের দেহাবসান ঘটে।
তিরুবনন্তপুরম আন্তর্জাতিক বিমানবন্দর
তিরুবন্তপুরম আন্তর্জাতিক বিমানবন্দর (തിരുവനന്തപുരം അന്താരാഷ്ട്ര വിമാനത്താവളം) হল একটি আন্তর্জাতিক বিমানবন্দর যা মূলত তিরুবনন্তপুরম, নাগরকিল, কন্যাকুমারী ও কোল্লাম শহরে বিমান পরিষেবা প্রদান করে। এটি ভারতের কেরল রাজ্যের প্রথম বিমানবন্দর। ১৯৯১ সালের ভারতের পঞ্চম আন্তর্জাতিক বিমানবন্দর ঘোষণা করা হয়েছিল ততকালীন প্রধানমন্ত্রী ভি.পি. সিং কর্তৃক। এয়ার ইন্ডিয়া এক্সপ্রেসের জন্য বিমানবন্দরটি দ্বিতীয় ঘাঁটি সিহাবে কাজ করে।
তিরুবন্তপুরম আন্তর্জাতিক (টিআরভি) বিমানবন্দর টার্মিনালটি শহরের কেন্দ্র থেকে প্রায় ৩.৭ কিলোমিটার (২.৩ মাইল) পশ্চিমে, কোয়ালাম সৈকত থেকে ১৬ কিলোমিটার (৯.৯ মাইল), তিরুবনন্তপুরমের টেকনপার্ক  থেকে ১৩ কিলোমিটার (৮.১ মাইল) এবং নির্নিওমান ভিজিনজম আন্তর্জাতিক সমুদ্র বন্দর থেকে ২১ কিমি (১৩ মে) দূরে অবস্থিত। ৭০০ একর এলাকা (২৮০ হেক্টর) এলাকা জুড়ে ছড়িয়ে রয়েছে বিমানবন্দরটি। এখানে মধ্যপ্রাচ্য ও দক্ষিণ- পূর্ব এশিয়ার দেশগুলির জন্য উড়ান রয়েছে।
তিরুবনন্তপুরম আন্তর্জাতিক বিমানবন্দরটি দুটি টার্মিনাল বা প্রান্তিক পরিচালনা করে। টার্মিনাল-১ থেকে অন্তর্দেশীয় উড়ান (এয়ার ইন্ডিয়া ব্যতীত) পরিচালনা করে এবং টার্মিনাল-২ থেকে এয়ার ইন্ডিয়া কর্তৃক সমস্ত আন্তর্জাতিক উড়ান পরিচালিত হয়।
বেসামরিক উড়ান পরিচালনা ছাড়াও, ভারতীয় বিমান বাহিনী (আইএএফ) এবং উপকূলীয় রক্ষীবাহিনীর জন্য তাদের কৌশলগত উড়ানগুলিকে তিরুবনন্তপুরম বিমানবন্দর দ্বারা সরবরাহ করো হয়। আইএএফ তাদের সমস্ত উড়ানগুলি পরিচালনা করার জন্য একটি বিশেষ গোপনীয়তা মেনে চলে। তিরুবনন্তপুরম বিমানবন্দরে বিমান চালনার জন্য প্রযুক্তিবিষয়ক রাজীব গান্ধী একাডেমীকেও পাইলট প্রশিক্ষণ কার্যক্রম পরিচালনা করার অনুমতি দিয়েছে।
এয়ার ট্রাফিক নিয়ন্ত্রণ
এয়ার ট্রাফিক কন্ট্রোল (এ টি সি) টাওয়ারটি ১৮ মিটার (৫৯ ফুট) উচু। নতুন আন্তর্জাতিক টার্মিনালের কাছাকাছি তিরুবনন্তপুরম বিমানবন্দরটির জন্য নতুন ৫০ মিটার উচু এটিসি টাওয়ার নির্মাণের পরিকল্পনা রয়েছে। বিমানবন্দরে একটি ক্যাট-১ যন্ত্রের দ্বারা অবতরণ ব্যবস্থা (আইএলএস), ডিভিওআর এবং দূরত্ব পরিমাপ সরঞ্জাম (ডিএমই) আছে। বিমানবন্দরটি একটি মোনো-পালস সেকেন্ডারি সার্ভিল্যান্স রাডার, বিমান রুট নজরদারি রাডার এবং একটি বিমানবন্দর নজরদারি রাডার দিয়ে সজ্জিত করা হয়েছে যা বিমানবন্দর এবং বিমানবন্দরের কাছাকাছি থাকা বিমানের চারপাশে আকাশসীমায় প্রবেশাধিকার এবং এলাকা নিয়ন্ত্রণের অনুমতি দেয়।
রানওয়ে
তিরুবনন্তপুরম আন্তর্জাতিক বিমানবন্দরে একটি, ১৪/৩২ ভিত্তিক ৩,৪০০ মি × ৪৫ মিটার (১১,১৫৫ ফুট × ১৪৮ ফুট) দীর্ঘ রানওয়ে রয়েছে। রানওয়েটি অ্যাস্ফল্ট দ্বারা নির্মিত। বিমানবন্দরের রানওয়েটিতে এয়ারবাস এ৩৮০ ব্যতীত বাণিজ্যিক পরিষেবা প্রদানকারী যেকোনো ধরনের বিমান চালনা করতে সক্ষম। ১,৮৯০ মিটার (৬,১৭০ ফুট) দীর্ঘ ট্যাক্সিওয়ে রয়েছে রনওয়ের সমান্তরাল।
সড়ক
তিরুবনন্তপুরম আন্তর্জাতিক বিমানবন্দরটি জাতীয় সড়ক ৬৬ (এনএইচ ৬৬) এর সাথে সংযুক্ত, যা বিমানবন্দরকে শহর এবং অন্যান্য অংশগুলির সঙ্গে সংযুক্ত করে। জাতীয়  সড়ক ৬৬ আসন্ন ভিঝিঞ্জাম   আন্তর্জাতিক সমুদ্র বন্দরের সাথে বিমানবন্দরকে সংযুক্ত করেছে।
বাস
বাসগুলি তিরুবনন্তপুরম বিমানবন্দরকে শহরের বিভিন্ন স্থানের সঙ্গে সংযুক্ত করে। পরিষেবাগুলি মূলত কেরালা স্টেট রোড ট্রান্সপোর্ট কর্পোরেশন দ্বারা পরিচালিত হয়, যা বিমানবন্দরকে পূর্ব কেল্লা, কোচি, কোল্লাম ইত্যাদি স্থানের সাথে সংযুক্ত করে।
রেল
নিকটতম রেলস্টেশনটি হল কোচুভেলি রেলস্টেশন, যা বিমানবন্দর প্রায় ৫ কিলোমিটার দূরে অবস্থিত এবং তিরুবনন্তপুরম কেন্দ্রীয় রেল স্টেশনটি প্রায় ৫.৫ কিমি দূরে অবস্থিত। এই রেলস্টেশনগুলি দেশের বিভিন্ন অঞ্চলের সাথে ভালভাবে সংযুক্ত।
হেলিকপ্টার
চিপসান এভিয়েশন এয়ার চার্টার পরিষেবাগুলি বিমানবন্দর থেকে বিভিন্ন জায়গায় হেলিট্যাক্সি পরিষেবা পরিচালনা করে।
ট্যাক্সি
প্রি-পেইড ট্যাক্সি পরিষেবাগুলি তিরুবনন্তপুরম বিমানবন্দরের উভয় টার্মিনাল থেকে পাওয়া যায়। পরিষেবা প্রদানকারী ট্যাক্সি সংস্থাগুলি হল উবার এবং ওলা।
ফারহানা আফজাল
ফারহানা আফজাল (জন্ম: ১১ মার্চ ১৯৬৪) একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৮ পর্যন্ত পাকিস্তানের পাঞ্জাব প্রাদেশিক পরিষদের সদস্য ছিলেন।
ফারহানা ১৯৬৪ সালের ১১ মার্চ পাকিস্তানের সারগোধায় জন্মগ্রহণ করেন। তিনি ১৯৮২ সালে কিন্নার্ড কলেজ ফর উইমেন ইউনিভার্সিটি থেকে মানবিক বিষয়ে স্নাতক ডিগ্রী অর্জন করেন।
তিনি ২০০৮ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগের (কিউ) প্রার্থী হিসাবে পাঞ্জাবের প্রাদেশিক পরিষদের সদস্য নির্বাচিত হয়েছিলেন। ২০১৩ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে তিনি পাঞ্জাবের প্রাদেশিক পরিষদের সদস্য পুনর্নির্বাচিত হন।
ফারাহনাজ ইস্পাহানি
ফারাহনাজ ইস্পাহানি একজন পাকিস্তানি রাজনীতিবিদ ও সাংবাদিক। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন। এছাড়াও তিনি রিলিজিয়াস ফ্রিডম ইন্সটিটিউটের সিনিয়র ফেলো এবং মধ্য প্রাচ্য সম্পকিত ওয়াশিংটন ডিসির এন্টি ড্যাফিমেশন লীগ টাস্ক ফোর্সের সদস্য।
ব্যক্তিগত জীবন
তিনি আবুল হাসান ইস্পাহানির নাতনি এবং হুসাইন হক্কানির স্ত্রী। তিনি ওয়েলসে কলেজে পড়াশোনা করেন।
রাজনৈতিক জীবন
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। জাতীয় পরিষদের সদস্য থাকাকালীন দ্বি-নাগরিকত্বের ভিত্তিতে তার জাতীয় পরিষদের সদস্যপদ বাতিল হওয়ার পরে ২০০৮ সাল থেকে ২০১২ সাল পর্যন্ত পাকিস্তানের রাষ্ট্রপতি আসিফ আলী জারদারির মিডিয়া উপদেষ্টার দায়িত্ব পালন করেছিলেন।
মীনাক্ষী
মীনাক্ষী ( সংস্কৃত : Mīnākṣī ; তামিল : Mīṉāṭci ; কখনও কখনও মিনাক্ষী নামে বানান করা হয় ; অংগয়ঙ্কণি নামেও পরিচিত, Mīnāṭci এবং Taḍādakai ), একজন হিন্দুদের দেবী এবং অবতার হিসেবে Aṅgayaṟkaṇṇi হলেন গোটেলি দেবী পার্বতী। তিনি সুন্দরেশ্বরের ( শিবের একটি রূপ)  ঐশ্বরিক স্ত্রী। তিনি সাহিত্যে প্রাচীন পান্ড্য রাজ্যের রাজকুমারী বা রাণী হিসাবে উল্লেখ পান যিনি ঈশ্বরত্বে উন্নীত হন। দেবীকে আদি শঙ্কর শ্রী বিদ্যা বলেও প্রশংসিত হয়েছেন।
তিনি প্রধানত ভারতে পূজিত হন যেখানে তার একটি প্রধান মন্দির রয়েছে যা তাকে তামিলনাড়ুর মাদুরাইতে মীনাক্ষী মন্দির নামে পরিচিত। মীনাক্ষী, কামাক্ষী এবং বিশালাক্ষীকে দেবী পার্বতীর ৩টি শক্তি রূপ হিসাবে বিবেচনা করা হয় এবং বেশিরভাগ ভারতীয়রা ভারতে তাদের অবস্থান নির্বিশেষে এই ৩টি মন্দির পরিদর্শন করে।
ব্যুৎপত্তি
এই পদবীটির বিভিন্ন অর্থ প্রস্তাব করা হয়েছে, যার মধ্যে রয়েছে যে তিনি মূলত জেলে-সম্প্রদায় লোকদের একজন দেবী ছিলেন, তার চোখ মাছের মতো "বড় এবং উজ্জ্বল" বা তার "দীর্ঘ এবং সরু" চোখ রয়েছে। একটি মাছের শরীর। আরেকটি ব্যাখ্যা হল যে নামটি এই বিশ্বাসের উপর ভিত্তি করে যে মাছ কখনই তাদের চোখ বন্ধ করে না: দেবী একইভাবে তার ভক্তদের উপর নজর রাখা বন্ধ করেন না। অন্য একটি ব্যাখ্যায় বলা হয়েছে যে নামটি প্রাচীন বিশ্বাসের উপর ভিত্তি করে করা হয়েছে যে মাছ তাদের বাচ্চাদের কেবল তাদের দেখে খাওয়ায়; দেবী অনুমিতভাবে এখানে ভক্তদের কেবলমাত্র তাদের দিকে তাকিয়ে সমর্থন করেন।
পাঠ্য
আদি আধুনিক যুগে বিখ্যাত নীলকান্ত দীক্ষিতর সহ অনেক সাধু ও পণ্ডিতদের দ্বারা দেবীর উপর বেশ কয়েকটি মহান স্তোত্র রচনা করা হয়েছিল। আদি শঙ্করাচার্য (খ্রিস্টীয় অষ্টম শতাব্দী) দ্বারা রচিত স্তোত্রম মীনাক্ষী পঞ্চরত্নম (মীনাক্ষীর পাঁচটি রত্ন), তার জন্য একটি মন্ত্র। স্তোত্রম ললিতা সহস্রনামে মীনাক্ষী সরাসরি উপস্থিত হন না, যদিও বক্ত্রা লক্ষ্মী পরিবার চলন মীনাভ লোচনা লাইনে তার একটি উল্লেখ রয়েছে (তিনি লক্ষ্মীর মঙ্গল ও মহিমা এবং সুন্দর চোখ রয়েছে যা তার মুখের পুকুরের মাছের মতো দেখতে)।
একটি তামিল কবিতা/গান (তামিলপিল্লাই) মীনাক্ষীকে গার্হস্থ্য এবং দেবত্বের সংযোগস্থল হিসাবে এবং "অসম্ভব" সন্তান বা স্বামীদের সাথে মোকাবিলা করা সকলের জন্য একটি বৈশ্বিক আইকন হিসাবে চিত্রিত করেছে: "মেটেল ফুল নিয়ে মহান শিব / মহাকাশের আঙিনায় ঘুরে বেড়ান / আপনার কাজ বারবার ধ্বংস করে / এবং তারপরে তিনি আপনার সামনে আসেন।// তুমি কখনো রাগ করো না।/ প্রতিদিন আপনি শুধু বদনা কুড়ান।"
কিংবদন্তি
১৩ শতকের তামিল ভাষায় তিরুভিলাইয়তারপুরানম - ভগবান শিবের গল্পগুলি রচিত হয় যেখানে, রাজা মালয়ধ্বজ পান্ড্য এবং তাঁর স্ত্রী কাঞ্চনমালাই উল্লেখ আছে যারা উত্তরাধিকারের জন্য একটি পুত্রের সন্ধানে একটি যজ্ঞ করেছিলেন। পরিবর্তে একটি কন্যার জন্ম হয় যার বয়স ইতিমধ্যে ৩ বছর এবং তার তিনটি স্তন রয়েছে৷শিব হস্তক্ষেপ করে এবং বলেন যে পিতামাতারা তাকে একটি পুত্রের মতো আচরণ করা উচিত, এবং যখন সে তার স্বামীর সাথে দেখা করবে, তখন সে তৃতীয় স্তন হারাবে।তারা পরামর্শ অনুসরণ করে।মেয়েটি বড় হয়, রাজা তাকে উত্তরাধিকারী হিসাবে মুকুট দেয় এবং যখন সে শিবের সাথে দেখা করে, তার কথা সত্য হয়, সে তার আসল রূপ মীনাক্ষী ধারণ করে।  হারম্যানের মতে, এটি দক্ষিণ ভারতের মাতৃসূত্রীয় ঐতিহ্য এবং আঞ্চলিক বিশ্বাসকে প্রতিফলিত করতে পারে যে "আধ্যাত্মিক [আধ্যাত্মিক] ক্ষমতা নারীদের সাথে থাকে", দেবতারা তাদের স্ত্রীর কথা শোনেন এবং রাজ্যের ভাগ্য বিশ্রামের সাথে। নারী. সুসান বেলির মতে, মীনাক্ষীর প্রতি শ্রদ্ধা হিন্দু দেবী ঐতিহ্যের একটি অংশ যা হিন্দু সমাজের সাথে একীভূত হয় যেখানে "মহিলা হল সামাজিক সম্পর্কের ব্যবস্থার লিঞ্চপিন"। তার চোখ অজাতদের জীবন আনতে কল্পিত।
মীনাক্ষী মন্দির
মন্দির কমপ্লেক্স মাদুরাই, ভারতের তামিলনাড়ু প্রাথমিক দেবতা হিসেবে মীনাক্ষীকে উৎসর্গ করা হয়েছে।এটি মীনাক্ষী আম্মান বা মীনাক্ষী-সুন্দরেশ্বর মন্দির নামেও পরিচিত। মীনাক্ষীর মন্দিরটি তার স্ত্রী সুন্দরেশ্বরের মন্দিরের পাশে, যা শিবের একটি রূপ।
যদিও মন্দিরের ঐতিহাসিক শিকড় রয়েছে ২০০০ খ্রিস্টপূর্বাব্দে, বর্তমান ক্যাম্পাসের বেশিরভাগ কাঠামো খ্রিস্টপূর্ব ১৪ শতকের পরে পুনর্নির্মিত হয়েছিল, ১৭ শতকে তিরুমালা নায়ক দ্বারা আরও মেরামত, সংস্কার এবং প্রসারিত হয়েছিল।  ১৪ শতকের গোড়ার দিকে, মুসলিম কমান্ডার মালিক কাফুরের নেতৃত্বে দিল্লি সালতানাতের সৈন্যরা মন্দির লুণ্ঠন করে, এর মূল্যবান জিনিসপত্র লুট করে এবং দক্ষিণ ভারতের অনেক মন্দির শহর সহ মাদুরাই মন্দির শহর ধ্বংস করে।  সমসাময়িক মন্দিরটি বিজয়নগর সাম্রাজ্যের শাসকদের দ্বারা শুরু করা পুনর্নির্মাণের প্রচেষ্টার ফল, যারা মূলটি পুনর্নির্মাণ করেছিলেন এবং মন্দিরটি পুনরায় চালু করেছিলেন। ১৬ শতকে, মন্দির কমপ্লেক্সটি আরও প্রসারিত এবং সুরক্ষিত করা হয়েছিল।পুনরুদ্ধার করা কমপ্লেক্সে ১৪টি গোপুরাম (গেটওয়ে টাওয়ার) রয়েছে, প্রতিটির উচ্চতা   ) এর উপরে ।কমপ্লেক্সটিতে অসংখ্য ভাস্কর্য স্তম্ভ বিশিষ্ট হল রয়েছে যেমন আইরাক্কাল (১,০০০ পিলার হল), কিলিকুন্ডু-মন্ডপম, গোলু-মন্ডপম এবং পুডু-মন্ডপম।মীনাক্ষী এবং সুন্দরেশ্বরের গর্ভগৃহের ওপরের বিমানগুলি সোনা দিয়ে মোড়ানো সহ হিন্দু দেবতা এবং শৈব ধর্মের পণ্ডিতদের কাছে উৎসর্গ করা হয়েছে।
মন্দিরটি শৈব ধর্মের ঐতিহ্যের মধ্যে একটি প্রধান তীর্থস্থান, মীনাক্ষী দেবী এবং শিবকে উত্সর্গীকৃত।যাইহোক, মন্দিরে বিষ্ণুকে অনেক আখ্যান, ভাস্কর্য এবং আচার-অনুষ্ঠানে অন্তর্ভুক্ত করা হয়েছে কারণ তাকে মীনাক্ষীর ভাই বলে মনে করা হয়। এটি এই মন্দির এবং মাদুরাইকে "দক্ষিণ মথুরা" হিসাবে পরিণত করেছে, যা বৈষ্ণব গ্রন্থের অন্তর্ভুক্ত। বৃহৎ মন্দির কমপ্লেক্সটি মাদুরাইয়ের সবচেয়ে বিশিষ্ট ল্যান্ডমার্ক এবং প্রতিদিন হাজার হাজার দর্শককে আকর্ষণ করে।  মন্দিরটি বার্ষিক 10 দিনের মীনাক্ষী তিরুকল্যাণাম উৎসবের সময় এক মিলিয়নেরও বেশি তীর্থযাত্রী এবং দর্শনার্থীদের আকর্ষণ করে, তামিল মাসে চিত্তিরাই (জর্জিয়ান ক্যালেন্ডারে এপ্রিল-মে এর সাথে ওভারল্যাপ করে, চৈত্রে) অনেক উত্সব এবং রথ (রথ) শোভাযাত্রার সাথে উদযাপিত হয়। উত্তর ভারতে)।
হানজালা ইবনে আবি আমির
হানজালা ইবনে আবি আমির (আরবী: ﺣﻨﻈﻠـة ﺍﺑﻦ ﺍﺑﻲ ﻋﺎﻣﺮ) ছিলেন মুহাম্মদ সা. এর একজন সাহাবা। হানজালার উপাধি গাসীলুল মালায়িকা ও তাকী। তিনি আনসারদের মধ্যকার বনু আউজ গোত্রের লোক ছিলেন। তার বাবা আবু আমির একজন খ্রিস্টান ছিলেন।
জীবনী
হানজালা মদীনার আউস গোত্রের আমর ইবন আউফ শাখার সন্তান। তার পিতার নাম আবু ’আমির ’আমর, মতান্তরে ’আবদু ’আমর, তার মাতার নাম জানা যায় না।
হানজালা ইসলাম গ্রহণের পরে তার পিতার ইসলাম বিরোধীতার কারণে সে মুহাম্মদ স. এর কাছে আবেদন জানা যে নবী অনুমতি দিলে সে তার পিতাকে হত্যা করবে। কিন্তু মুহাম্মদ স. তার আবেদনে সম্মতি জানান নাই।
হানজালার বদর যুদ্ধে যোগ না দেওয়ার কারণ জানা যায় না। তবে উহুদ যুদ্ধে যোগ দিয়েছিলেন যা ছিল তার ইসলামী জীবনের প্রথম ও শেষ যুদ্ধ।
মৃত্যু
হানজালা ২৪ বছর বয়সে উহুদের ময়দানে পৌত্তলিকদের বিরুদ্ধে যুদ্ধে শহীদ হন। হানজালা তার বিবাহের রাত্রে নববধু,  আবদুল্লাহ ইবনে উবাই এর বোন, জামিলাকে রেখে জিহাদে যোগ দিতে বেরিয়ে পড়েন। তিনি গোসলের সময় পাননি। মুহাম্মদ স. বলেন, ফেরেশতাগণ স্বর্গ ও পৃথিবীর মাঝে রূপালী পাত্রে রক্ষিত পরিষ্কার বৃষ্টির পানিতে তাকে গোছল করিয়েছেন। হানজালা তাই গাসিলিল আল মালাইকা (আরবী: غسيل الملائكة) বা যাকে "ফেরেশতাগণ গোছল করায়" উপাধি দেয়া হয়।
বদর যুদ্ধে আবূ সুফইয়ানের পুত্র হানজালা মুসলিম বাহিনীর হাতে নিহত হয়। উহুদে এই হানজালাকে হত্যার পর সে মন্তব্য করে,‘হানজালার পরিবর্তে হানজালা।’
শাহ আব্দুল্লাহ কিরমানী
শাহ আব্দুল্লাহ কিরমানী (১৩দশ শতক) ছিলেন মধ্যযুগে ভারতীয় উপমহাদেশের বাংলা অঞ্চলের একজন প্রখ্যাত সুফী সাধক। ভারতের পশ্চিমবঙ্গের বীরভূম জেলায় খুস্তিগিরি নামক স্থানে তার সমাধি অবস্থিত।
বিতর্ক
কারো কারো মতে, তিনি পারস্যের কিরমান শহর থেকে শিশুকালে ভারতবর্ষে এসে বিভিন্ন স্থান পরিভ্রমণ করে পাটনার শাহ আরজানীর শিষ্যত্ব গ্রহণ করেন এবং তার নির্দেশেই বাংলায় এসে বসবাস শুরু করেন।
আবার কারো কারো মতে, তিনি জন্মসূত্রে বাঙালি এবং আজমীর শরীফের প্রখ্যাত সুফিসাধক খাজা মইনুদ্দিন চিশতীর শিষ্য ছিলেন।
আরবিকে পাকিস্তানের রাষ্ট্রভাষা করার প্রস্তাব
থাম্ব|ডান|মুহাম্মদ শহীদুল্লাহ ছিলেন আরবিকে রাষ্ট্রভাষা করার প্রস্তাবের অন্যতম কেন্দ্রীয় ব্যক্তিত্ব ১৯৪৭-এ পাকিস্তান সৃষ্টির পর রাষ্ট্রভাষা বিষয়ক প্রশ্নে নানা অভিমতের মাঝে অনেকেই আরবীকে পাকিস্তানের রাষ্ট্রভাষা করার সুপারিশ করেন, যা পরবর্তীতে অনেকের দ্বারাই সমর্থিত ও পুনরাবৃত্ত হয়, কিন্তু প্রস্তাবটি চূড়ান্তরূপে আশানুরূপ জনসমর্থন ও জনপ্রিয়তা লাভ করে নি।
মোহাম্মদ শহীদুল্লাহর পক্ষ থেকে
বদরুদ্দীন উমরের মতে, ১৯৪৯ সালের ডিসেম্বরে মুহাম্মদ শহীদুল্লাহ পূর্ব পাকিস্তান আরবি ভাষা সংঘের পক্ষ থেকে সর্বপ্রথম এ প্রস্তাব দেন। মুহাম্মদ শহীদুল্লাহ বিশ্বাস করতেন যে, বাঙালিরা ইংরেজি শেখার সাথে সাথে উর্দু শিখতে পারে, তিনি এও বিশ্বাস করতেন যে: "যেদিন আরবি পাকিস্তানের রাষ্ট্রভাষা হবে, সেদিন পাকিস্তান রাষ্ট্রের সৃষ্টি ন্যায়সঙ্গত হবে।" তাই ১৯৪৯ সালের ডিসেম্বরে তিনি এ লক্ষ্যে পূর্ব পাকিস্তান আরবি ভাষা সংঘের সভাপতিত্ব গ্রহণ করেন, তা থেকে গণ পরিষদে পেশ করার জন্য একটি খসড়া স্মারকলিপি অনুমোদন করেন, যাতে আরবীকে পাকিস্তানের রাষ্ট্রভাষা করার সুপারিশ এবং শহরের বিভিন্ন কেন্দ্র ও মফঃস্বলে 'দরসে কোরান' বা কোরআন শিক্ষার ব্যবস্থা করার জন্য সরকারকে অনুরোধ জানানো হয়।
আইয়ুব খান
আইয়ুব খান তার শিক্ষা পরিকল্পনায় উর্দু ও ইংরেজিকে পাকিস্তানের প্রাথমিক রাষ্ট্রভাষা হিসেবে এবং আরবিকে মাধ্যমিক ভাষা হিসেবে গ্রহণ করার প্রতি গুরুত্ব দেন।
রাজশাহী কলেজ
১৯৫০ সালের ১৮ই জানুয়ারি রাজশাহী কলেজের কিছু শিক্ষার্থী আরবিকে রাষ্ট্রভাষা করার দাবিতে সভা আহবান করে।
পূর্ব পাকিস্তান মুসলিম লীগ কাউন্সিল
১৯৫০ সালের জানুয়ারি মাসে পূর্ব পাকিস্তান মুসলিম লীগ কাউন্সিল আরবিকে রাষ্ট্রভাষা করার প্রস্তাব গ্রহণ করে। প্রস্তাব উত্থাপন করেন গণ পরিষদ পূর্ববঙ্গীয় সদস্য চৌধুরী মোয়াজ্জেম হোসেন (লাল নিয়া)।
সুলতান মুহাম্মদ শাহ আগা খান
১৯৫১ সালের ১ই ফেব্রুয়ারি করাচীতে বিশ্ব মুসলিম সম্মেলনের অধিবেশনে ইসমাইলী সম্প্রদায়ের নেতা আগা খান বলেন, আরবীকে পাকিস্তানের রাষ্ট্রভাষা করা হলে আরব জাহান, উত্তর আফ্রিকা এবং ইন্দোনেশিয়ার মুসলমানদের মধ্যে সাধারণ যোগাযোগ স্থাপিত হবে।
বিরোধিতা
আরবী রাষ্ট্রভাষা করার এসকল প্রস্তাবের বিরোধিতা করে ১০ই ফেব্রুয়ারি, ১৯৫১ পাকিস্তান বৌদ্ধ লীগের সেক্রেটারী রবীন্দ্রনাথ বর্মী একটি বিবৃতি দিয়ে তাতে আরবীর পরিবর্তে উর্দুর সমর্থন করেন।
ফলাফল
আরবীকে রাষ্ট্রভাষা করার এসকল প্রস্তাব পাকিস্তানের কোনো অংশে তেমন কোনো সমর্থন লাভ করে নি। তবে বদরুদ্দীন উমরের মতে, এই দাবী ইসলামী সংস্কৃতির বিকাশের প্রশ্নের সাথে জড়িত থাকায় তা পরোক্ষভাবে রাষ্ট্রভাষা উর্দু এবং বাংলা ভাষায় আরবী হরফ প্রবর্তনের দাবীকে কতকগুলি মহলে জোরদার করে।
অভিধর্মকোশ
অভিধর্মকোশ চতুর্থ বা পঞ্চম শতাব্দীতে বসুবন্ধু দ্বারা রচিত অভিধর্ম বিষয়ক সংস্কৃত গ্রন্থ বিশেষ। এই গ্রন্থের আটটি অধ্যায়ে প্রায় ছয়শোটি শ্লোকে সর্বাস্তিবাদের সারসংক্ষেপ বর্ণনা করা হয়েছে। ভারত, তিব্বত সহ প্রাচ্যের মহাযান বৌদ্ধ ধর্মাবলম্বীদের মধ্যে এই গ্রন্থ সমাদৃত।
অধ্যায়
অভিধর্মকোশের আটটি অধ্যায় হল যথাক্রমে ধাতুনির্দেশ, ইন্দ্রিয়নির্দেশ, লোকনির্দেশ, কর্মনির্দেশ, অণুশয়নির্দেশ, পুদ্গলমার্গণির্দেশ, জ্ঞাননির্দেশ ও সমাধিনির্দেশ। অভিধর্মকোশের ওপর বসুবন্ধু নিজেই অভিধর্মকোশভাষ্য নামক টীকাভাষ্য রচনা করেন। এই ভাষ্যে তিনি পুদ্গলবিনিশ্চয় নামে একটি অতিরিক্ত অধ্যায় যুক্ত করেন।
টীকা ও অনুবাদ
পরমার্থ ও হিউয়েন সাঙ অভিধর্মকোশ চীনা ভাষায় অনুবাদ করেন। প্রথম দলাই লামা অভিধর্মকোশের ওপর থার-লাম-গ্সাল-ব্যেদ নামক টীকাভাষ্য রচনা করেন। এছাড়াও ম্ছিম্স-'জাম-পা'ই-দ্ব্যাংস ) নামক বৌদ্ধ পণ্ডিত ম্দ্জোদ-'গ্রেল-ম্ঙ্গোন-পা'ই-র্গ্যান ) শিরোনামে আরেকটি টীকাভাষ্য রচনা করেন।
বিশালাক্ষী মন্দির
বিশালাক্ষী মন্দির বা বিশালাক্ষী গৌরী মন্দির হল দেবী বিশালাক্ষী ( বিশালক্ষী, विशालाक्षी : विशालाक्षी ) নিবেদিত একটি হিন্দু মন্দির, "তিনি যার বড় চোখ আছে"), (দেবী পার্বতী /গৌরীর একটি রূপ) ভারতের উত্তর প্রদেশের বারাণসীতে গঙ্গার তীরে মীর ঘাটে । এটিকে সাধারণত একটি শক্তিপীঠ হিসেবে গণ্য করা হয়, হিন্দু দেবী মাকে উৎসর্গ করা সবচেয়ে পবিত্র মন্দির। এটি অষ্টাদশ মহাশক্তিপীঠ এর অন্তর্ভুক্ত।
সত্যবাবু মারা গেছেন
সত্যবাবু মারা গেছেন বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ, মধ্যরাতের অশ্বারোহী সিরিজে দ্বিতীয় বই। এটি ১৯৮৪ সালে প্রথম প্রকাশিত হয়। এর পরবর্তী ও শেষ খন্ডের নাম নন্দনে নন্দিনী। লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।
সৈয়দ আবদুস সোবহান
সৈয়দ আবদুস সোবহান বাংলাদেশের জামালপুর জেলার রাজনীতিবিদ, আইনজীবী, ভাষা সৈনিক ও মুক্তিযুদ্ধের সংগঠক যিনি তৎকালীন জামালপুর-৫ আসনের সংসদ সদস্য ছিলেন। ভাষা আন্দোলনে অবদান রাখার জন্য তাকে ২০১২ সালে মরনোত্তর ‘জামালপুর জেলা একুশে সম্মাননাপত্র -২০১২ প্রদান করা হন।
প্রাথমিক জীবন
সৈয়দ আব্দুস সোবহান জামালপুরের আমলাপাড়ায় জন্মগ্রহণ করেন।
রাজনৈতিক জীবন
১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন জামালপুর-৫ আসন থেকে সংসদ সদস্য নির্বাচিত হন।
গৌরব চক্রবর্তী
গৌরব চক্রবর্তী (জন্ম ৬ মার্চ ১৯৮৭) একজন ভারতীয় বাংলা চলচ্চিত্র এবং টেলিভিশন অভিনেতা। ২০১০ সালের ২৮ জুন থেকে ২০১১ ১ লা এপ্রিল স্টার জলসায় প্রচারিত বাংলা মিউজিকাল টিভি সিরিজ "গানের ওপারে" চরিত্রে প্রদীপ্ত লাহিড়ীর চরিত্রে অভিনয় করার জন্য এবং বিশেষত বাংলা ক্লাসিক গোয়েন্দা টিভি সিরিজের ব্যোমকেশ (২০১৪-২০১৫) সেখানে তিনি আইকনিক বাঙালি গোয়েন্দা ব্যোমকেশ বক্সীর ভূমিকায় অভিনয় করে বিখ্যাত হয়েছিলেন। তিনি এমন এক পরিবারের সন্তান যারা বাঙালি সাংস্কৃতিক অঙ্গনের সাথে বংশ ক্রমে জড়িত, তিনি জোছন দস্তিদার এবং চন্দ্র দস্তিদার (তাঁর পিতামহ বড় জেঠু এবং জেঠিমা), বিজন ভট্টাচার্য (তাঁর পিতামহ বড় জেঠু), জগদীশ এবং মনিকা চক্রবর্তী (তাঁর ঠাকুরদা এবং ঠাকুমা) এবং তাঁর বাবা সব্যসাচী চক্রবর্তী এবং মা মিঠু চক্রবর্তী। তিনি ২০১১ সালের অন্যতম প্রশংসিত চলচ্চিত্র কৌশিক গাঙ্গুলির রং মিলান্তি (২০১১) তে বড় পর্দায় আত্মপ্রকাশ করেছিলেন।
শিক্ষা
গৌরব কলকাতার অ্যাসেম্বলি অফ গড চার্চ স্কুলে পড়াশুনো করেছিলেন। পরবর্তীকালে তিনি কলকাতার সেন্ট জেভিয়ার্স কলেজ থেকে মাস কমনিকেসান ও ভিডিওগ্রাফিতে ডিগ্রি অর্জন করেন এবং পুনের ভারতীয় চলচ্চিত্র ও দূরদর্শন সংস্থান থেকে ভিডিও এডিটিংয়ে ডিগ্রি পেয়েছিলেন।
প্রথম জীবন
গৌরব অল্প বয়স থেকেই থিয়েটারের সাথে জড়িত ছিলেন এবং চার্বাক নামে একটি গ্রুপ অংশ, যেখানে তিনি কেবল ব্যাকস্টেজের কাজেই সহায়তা করেননি (অডিও টেকনিশিয়ান হিসাবে তিনি রং, দুধ খেয়েছে মেও এবং চলো পটল তুলি নাটকের (নাটকি খুব সফলতা পায়) কাজ করার পাশাপাশি অভিনয়ও করেছিলেন তপসের ভূমিকায় সত্যজিৎ রায়ের লেখা কাহানী অবলম্বনে "অপ্সরা থিয়েটার-এর মামলা" নাটকে, তাঁর পিতার নির্দেশনায়, যিনি নিজে ফেলুদার ভূমিকায় অভিনয় করেছিলেন। তিনি তার কলেজের সময়কালে, এইচআইভি-এইডস, আইসোলেশন সম্পর্কিত একটি তথ্যচিত্র নায়কের ভূমিকায় অভিনয় করেছিলেন, চলচ্চিত্রটির নির্মাতা ছিল এক কিশোর, সংগীত সামাদ্দার, যে নিজে সেই সময়ে সাউথ পয়েন্ট উচ্চ বিদ্যালয়ের দ্বাদশ শ্রেণির ছাত্র ছিলেন।
ছোট পর্দায় তার অভিনয়ের আত্মপ্রকাশ ঘটে তার এফটিআইআইয়ের পড়াশুনোর পরে, যখন তাকে সাপ্তাহিক সিরিজের অংশ হিসাবে ইটিভি বাংলায় প্রচারিত কৌশিক গাঙ্গুলির টেলিফিল্ম বাঘনখ একটি ছোট্ট ভূমিকায় অভিনয় করার সুযোগ আসে। তবে তাঁর খ্যাতির আসে সমালোচকদের দ্বারা প্রশংসিত বাংলা মিউজিকাল টিভি সিরিজ গানের ওপারে-এর মাধ্যমে। একই টিভি সিরিজ তার ভাইও অর্জুন চক্রবর্তীর গোরা চরিত্র অভিনয় করে ছোট পর্দায় আত্মপ্রকাশ করেছিলেন।
কর্মজীবন
কৌশিক গাঙ্গুলি পরিচালিত একটি রোমান্টিক কমেডি চলচ্চিত্র রঙ মিলান্তির মাধ্যমে গৌরব তার রূপালী পর্দায় আত্মপ্রকাশ করেন, যেটি ২০১১ সালের সেপ্টেম্বর মাসে ব্যাপক সমালোচক ও বাণিজ্যিকভাবে প্রশংসিত হয়। এছাড়াও তিনি কৌশিকের চলচ্চিত্র, ল্যাপটপ (১৩ এপ্রিল ২০১২-এ মুক্তিপ্রাপ্ত) এর জন্য সমবেত কাস্টে অভিনয় করেছিলেন, যেটি গোয়ায় ভারতের 42তম আন্তর্জাতিক চলচ্চিত্র উৎসবের ভারতীয় প্যানোরামা বিভাগে প্রদর্শনের জন্য নির্বাচিত হয়েছিল (IFFI 2011: 23 নভেম্বর - 3 ডিসেম্বর )।ফিল্মটির দুবাই ইন্টারন্যাশনাল ফিল্ম ফেস্টিভ্যাল (ডিআইএফএফ 2011) এ একটি আন্তর্জাতিক প্রিমিয়ারও হয়েছিল, যেখানে এটি ফিচার ফিল্মের জন্য মুহর এশিয়াআফ্রিকা পুরস্কারের জন্য প্রতিদ্বন্দ্বিতা করেছিল। এছাড়াও তিনি হরনাথ চক্রবর্তীর একই নামের গল্পের ওপর ভিত্তি করে হরনাথ চক্রবর্তীর ছায়াময় ছবিতে ইন্দ্রজিৎ প্রতাপ রায়ের চরিত্রে এবং অতনু ঘোষের আসন্ন পরিচালনায় (বড় পর্দায় তার চতুর্থ সামগ্রিক ছবি) রূপকথা নয়ে প্রসিত চরিত্রে দেখা যায়।
এছাড়া তাঁর ব্যবসা সফল চলচ্চিত্রগুলোর মধ্যে রয়েছে অপুর পাঁচালী, ঈগলের চোখ, গ্যাংস্টার, কলকাতায় কলম্বাস, ডবল ফেলুদা, আসছে আবার শবর, ক্রিসক্রস,  পরিণীতা, সাগরদ্বীপে যকের ধন এবং দ্বিতীয় পুরুষ ।
চলচ্চিত্রের পাশাপাশি তিনি অনেক টিভি সিরিয়ালেও কাজ করেছেন। তাঁর উল্লেখযোগ্য টিভি সিরিয়াল গুলো হল গানের ওপারে, অদ্বিতীয়া, ব্যোমকেশ ও মহানায়ক ।
এছাড়া তিনি বর্তমানে একটি স্পটিফাই অরিজিনাল পডকাস্ট পরিবেশনা করছেন। যেখানে তিনি প্রতি শুক্রবার তার নিজের এবং জীবনের অভিজ্ঞতা অর্জনকৃত বিষয়ের উপর নিয়মিত আলাপ আলোচনা করেন।
ফুজি-কোলা
ফুজি-কোলা হল একটি কোমল পানীয়, যা পেরুর প্রাক্তন রাষ্ট্রপতি আলবের্তো ফুজিমোরিকে প্রচার করার জন্য তৈরি করা হয়েছ। ২০০৬ সালে ভোটের জন্য তার প্রচারণার অর্থায়নের জন্য তার সমর্থকরা এই পানীয়টি তৈরি করেছিলেন। আলবার্তোর ছেলে কেনজি ফুজিমোরি এই নামের একটি ট্রেডমার্কের জন্য আবেদন করেছেন।
পাথারদি
পাথারদি (Pathardi) ভারতের মহারাষ্ট্র রাজ্যের আহমেদনগর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পাথারদি শহরের জনসংখ্যা হল ২২,৮২৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে পাথারদি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
চরভাগা ইউনিয়ন
চরভাগা ইউনিয়ন বাংলাদেশের ঢাকা বিভাগের শরীয়তপুর জেলার ভেদরগঞ্জ উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
শহদী বুদ্ধিজীবী ডাঃহুমায়ুন কবির এবং গণপ্রজাতন্ত্রী বাংলাদেশ সরকারের মাননীয় পানি সম্পদ উপমন্ত্রী জনাব এ কে এম এনামুল হক শামীম এমপি। অত্র ইউনিয়নের চেয়ারম্যান বীরমুক্তিযোদ্ধা হাবিবুর রহমান সিকদার
ক্যালসি-ক্ষারীয় ম্যাগমা শ্রেণী
ক্যালসি–ক্ষারীয় শ্রেণীর বৈচিত্র্যপূর্ণ শিলারাজির মধ্যে রয়েছে বহিঃজ আগ্নেয় শিলা যেমন – ব্যাসল্ট, অ্যান্ডেসাইট, ডেসাইট, রায়োলাইট, এবং এদের স্থূল দানার অন্তঃজ সমতুল্য (গ্যাব্রো, ডায়োরাইট, গ্র্যানোডায়োরাইট এবং গ্রানাইট)। এদের মধ্যে সিলিকা–অসম্পৃক্ত, ক্ষারযুক্ত (alkalic) অথবা প্রতিক্ষারীয় (peralkaline ; সোডিয়াম ও পটাসিয়াম অক্সাইডের সমষ্টির তুলনায় অ্যালুমিনিয়ামের আণবিক অনুপাত ক্ষুদ্রতর হলে এই পরিভাষা ব্যবহৃত হয়) শিলা অন্তর্ভুক্ত নয়।
ভূ-রাসায়নিক বৈশিষ্ট্য
alt=থোলাইটিক এবং ক্যালসি-ক্ষারীয় ম্যাগমা শ্রেণির মধ্যে পার্থক্য প্রদর্শনকারী এএফএম রেখাচিত্র|থাম্ব|300x300পিক্সেল|এটি একটি এএফএম রেখাচিত্র, এক ধরনের ত্রি-আংশিক লেখচিত্র, যেখানে, , এবং এর আপেক্ষিক অনুপাত প্রদর্শিত হয়েছে। তীরচিহ্ন দ্বারা থোলাইটিক (tholeiitic ) এবং ক্যালসি-ক্ষারীয় ম্যাগমা শ্রেণিতে ম্যাগমা'র পথ নির্দেশ করা হয়েছে। ক্যালসি–ক্ষারীয় ম্যাগমা শ্রেণীর শিলা থেকে থোলাইটিক ম্যাগমা শ্রেণীর মধ্যে পার্থক্য করা হয় কেলাসিত ম্যাগমার জারণ–বিজারণ (Redox) দশার মাধ্যমে (থোলাইটিক ম্যাগমা বিজারিত আর ক্যালসি–ক্ষারীয় ম্যাগমা জারিত দশায় থাকে)। যখন মাফিক (ব্যাসল্ট গঠনকারী) ম্যাগমা কেলাসিত হয়, তারা অলিভিন (Olivin) ও পাইরক্সিন (Pyroxene) এর মত উচ্চ ম্যাগনেসিয়াম এবং স্বল্পমাত্রায় লৌহ-যুক্ত সিলিকেট-জাতীয় খনিজরূপসমূহকে অগ্রাধিকার ভিত্তিতে কেলাসিত করে থাকে। এর ফলে থোলাইটিক ম্যাগমায় লোহার পরিমাণ বৃদ্ধি পায় কেননা শীতলীকৃত শিলাখণ্ডে লোহার পরিমাণ নগণ্য থাকে (লৌহ-সমৃদ্ধ অলিভিনের তুলনায় ম্যাগনেসিয়াম-সমৃদ্ধ অলিভিনের কঠিনীভবন উচ্চতর তাপমাত্রায় ঘটে থাকে)। অন্যদিকে, ক্যালসি–ক্ষারীয় ম্যাগমা যথেষ্ট জারিত হয়ে (যুগপৎভাবে) উল্লেখযোগ্য পরিমাণে আয়রন অক্সাইড ম্যাগনেটাইট এর অধঃক্ষেপ ঘটায়। এতে করে শীতলীকরণের সময়, থোলাইটিক ম্যাগমার তুলনায় এই ম্যাগমায় লোহার পরিমাণ তুলনামূলকভাবে স্থিতিশীল থাকে।
এই দুই ম্যাগমা শ্রেণির মধ্যকার পার্থক্য বোঝা যায় এএফএম রেখাচিত্র থেকে। এই ত্রি–আংশিক রেখাচিত্র (ternary diagram) দ্বারা এবং – এর আপেক্ষিক অনুপাত উপস্থাপন করা হয়। ম্যাগমা শীতলীকরণের সময়, তা থেকে ক্ষারের তুলনায় লোহা ও ম্যাগনেসিয়াম উল্লেখযোগ্যভাবে বেশি হারে অধঃক্ষিপ্ত হয়। এর ফলে ম্যাগমা যতই শীতল হতে থাকে, ততই ক্ষারের কোণার দিকে সরে যেতে থাকে।
থোলাইটিক ম্যাগমায়, শীতলীকরণের সাথে সাথে যখন অগ্রাধিকার ভিত্তিতে ম্যাগমা থেকে ম্যাগনেসিয়াম–সমৃদ্ধ কেলাস গঠিত হতে থাকে, তাতে ম্যাগনেসিয়ামের পরিমাণও দ্রুত হারে হ্রাস পেতে থাকে। এতে করে ম্যাগমা ক্রমশ ম্যাগনেসিয়াম কোণা থেকে দূরে সরে যায়, এবং ম্যাগমায় লোহা ও (অবশেষ) ম্যাগনেসিয়াম ফুরিয়ে গেলে তা ক্ষারের কোণার দিকে অগ্রসর হয়।
অন্যদিকে, ক্যালসি–ক্ষারীয় শ্রেণীতে ম্যাগনেটাইটের অধঃক্ষেপণের কারণে, লোহা–ম্যাগনেসিয়াম এর অনুপাত মোটামুটিভাবে অপরিবর্তিতই থাকে। ফলে, এএফএম রেখাচিত্রে ম্যাগমা সরলরেখায় ক্ষার কোণার দিকে অগ্রসর হয়ে থাকে।
ক্যালসি – ক্ষারীয় ম্যাগমা সচরাচর সোদক (hydrous) প্রকৃতির এবং অক্সিজেনের উচ্চতর কার্যকর আংশিক চাপ (higher oxygen fugacities) সহকারে, অধিকতর জারিত হয়ে থাকে।
ভূতাত্ত্বিক প্রসঙ্গ
ক্যালসি–ক্ষারীয় শিলারাজি সচরাচর অধোগমন বলয়ের ওপরে থাকা বৃত্তচাপে, সাধারণত আগ্নেয় বৃত্তচাপ এবং বিশেষত মহাদেশীয় ভূ–ত্বকের বৃত্তচাপের ওপর পাওয়া যায়।
শিলাতাত্ত্বিক ব্যুৎপত্তি
এই শ্রেণীর ম্যাগমা সম্পর্কে ধারণা করা হয় যে, এরা বংশগতীয়ভাবে আংশিক কেলাসন (fractional crystallization) দ্বারা সম্পর্কযুক্ত এবং আংশিকভাবে হলেও, পৃথিবীর ভূ -আচ্ছাদনে (mantle) গঠিত ব্যাসল্টের সংযুতিবিশিষ্ট ম্যাগমা হতে জাত। এদের সংযুতির ধারা বেশ কিছু প্রক্রিয়ার সাহায্যে ব্যাখ্যা করা যায়। অনেক ব্যাখ্যায় পানির পরিমাণ এবং ম্যাগমার জারণ দশার ওপর জোর দেওয়া হয়। প্রস্তাবিত ক্রিয়াকৌশল অনুসারে, অধোগত পদার্থের আংশিক গলন, এবং পানি ও অধোগত পদার্থের খণ্ড দ্বারা ভূ–আচ্ছাদনের পেরিডোটাইট (অলিভিন ও পাইরক্সিন) এর গাঠনিক পরিবর্তনের মাধ্যমে এদের গঠনপ্রক্রিয়ার সূচনা ঘটে। এরপর ক্যালসি–ক্ষারীয় ম্যাগমায় বিবর্তনের কলাকৌশলের মধ্যে আংশিক কেলাসন, মহাদেশীয় ভূ–ত্বকের আত্মীকরণ, এবং মহাদেশীয় ভূ–ত্বকের আংশিক গলিত অংশের সাথে মিশ্রণ অন্তর্ভুক্ত থাকতে পারে।
গাঁজন
গাঁজন বা ফারমেন্টেশন (Fermentation) বলতে সাধারণ মানুষ অ্যালকোহল উৎপাদন বোঝে। বিভিন্ন শস্য ও ফল হতে গাঁজন প্রক্রিয়ায় বিয়ার ও মদ তৈরি করা হয়।
শব্দের উৎপত্তি
ইংরেজি ফার্মেন্টেশন শব্দটি ল্যাটিন ফার্ভার (Fervere) শব্দ থেকে এসেছে। ফার্ভার অর্থ হল ফুটানো। ফল বা শস্যের নির্যাসের (extract) উপর ইস্ট এর জৈব-রাসায়নিক ক্রিয়ায় কার্বন ডাই অক্সাইড উৎপন্ন হয়। যখন এই কার্বন ডাই অক্সাইড বুদ্‌বুদ্‌ আকারে উপরে উঠে, তখন একে ফুটানো পানির মত মনে হয়।
সংজ্ঞা
প্রান-রসায়নবিদ (Biochemist) ও ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশনের অর্থ ভিন্ন। প্রান-রসায়নবিদের কাছে ফারমেন্টেশন হল এক প্রকার জৈব-রাসানিক প্রক্রিয়া যেখানে জৈব যৌগ ইলেক্ট্রন (electon) গ্রহীতা বা ইলেক্ট্রন দাতা হিসেবে কাজ করে। অন্যদিকে ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশন হল অণুজীবের ব্যাপক আবাদের মাধ্যমে পণ্য উৎপাদন করা। প্রান-রসায়নবিদের সংঞ্জামতে গাজন শুধু মাত্র অবাত (Anaerobic respiration) শ্বসন প্রক্রিয়া। অপরদিকে, ইন্ডাস্ট্রিয়াল মাইক্রোবায়োলজিস্টরা অবাত ও সবাত (Aerobic respiration) উভয় ধরনের প্রক্রিয়াকে গাজন হিসেবে ধরা হয়।
ফারমেন্টেশনের ব্যাপ্তি
শিল্প ক্ষেত্রে পাঁচ প্রকার গাজন গুরুত্বপূর্ণ-
লাইন ১ (ভালেন্সিয়া মেট্রো)
ভালেন্সিয়া মেট্রোর লাইন ১ হল স্পেনের ভ্যালেন্সিয়ার রেল পরিষেবার একটি লাইন। লাইনটি ১৯৮৮ সালে চালু হয়, যার ৪০টি স্টেশন রয়েছে। লাইনটির ট্র্যাকের দৈর্ঘ্য । এটি লাইন ২ এর চেয়ে প্রায় দুইগুণ বেশি দীর্ঘ এবং ভালেন্সিয়া মেট্রোর সর্ববৃহৎ লাইন।
লাইন ১ দিয়ে দিনের বেলায় ট্রেন চলাচল করে। ট্রেনগুলো বেটেরা ও ক্যাসেলো স্টেশনের মধ্যে সবচেয়ে গুরুত্বপূর্ণ স্টেশনগুলোতে থামে, বিশেষত মেট্রোপলিটন এলাকায়। মেট্রোপলিটন এলাকার বাইরের বেশির ভাগ স্টপেজে, যাত্রীদের অবশ্যই থামার জন্য অনুরোধ করতে হয়।
২০০৬ সালের ৩ জুলাই, জেসুস এবং প্লাসা ডি'এসপানিয়া স্টেশনের মধ্যে এই লাইনে একটি দুর্ঘটনা ঘটেছিল। এই ঘটনায় ৪৩জন নিহত হয়।
আজরা শেরওয়ানি
আজরা শেরওয়ানি (১৯৪০-২০০৫) ছিলেন একজন পাকিস্তানি টেলিভিশন অভিনেত্রী যিনি ৩৫ বছরেরও বেশি সময় ধরে চিত্রজগতে বিভিন্ন ভূমিকায় কাজ করেছিলেন। তাঁর সবচেয়ে স্মরণীয় ভূমিকাগুলোর মধ্যে রয়েছে আঙ্কেল উরফি-তে গাজি আপা, তনহাইয়াঁতে আপা বেগম এবং ধুপ কিনারে-তে ফজিলত।
টেলিভিশন কর্মজীবন
তিনি শেরওয়ানি মহসিন আলি, শেরিন খান, শাহজাদ খলিল, সুলতানা সিদ্দিকি, জহির খান এবং সাহিরা কাজমি সহ দেশের সেরা কয়েকজন প্রযোজকের সাথে কাজ করেছিলেন। তিনি ফাতিমা সুরাইয়া বাজিয়া, হাসিনা মইন এবং আনোয়ার মাকসুদ সহ তাঁর সময়ের সেরা কয়েকজন লেখকের সাথেও কাজ করেছিলেন।
ব্যক্তিগত জীবন
পারিবারিক সূত্র অনুযায়ী শেরওয়ানি ভারতের মিরাটে জন্মগ্রহণ করেছিলেন। তিনি পাকিস্তান বিমান বাহিনীর এয়ার কমোডর নাফিস শেরওয়ানিকে বিয়ে করেছিলেন।
তিনি ২০০৫ সালের ১৯শে ডিসেম্বরে মার্কিন যুক্তরাষ্ট্রের ওকলাহোমার ওকলাহোমা সিটিতে মৃত্যুবরন করেছিলেন।
বেগম তাহিরা বুখারী
বেগম তাহিরা বুখারি একজন পাকিস্তানি রাজনীতিবিদ ও নারী সাংসদ, যিনি ২০১৩ ও ২০১৮ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হন।
তিনি পাকিস্তান মুসলিম লীগ (এন) (পিএমএল-এন) ছেড়ে দিয়েছিলেন এবং রাষ্ট্রপতি পারভেজ মোশাররফের শাসনামলে পাকিস্তান মুসলিম লীগ (কিউ) (পিএমএল-কিউ)-তে যোগ দিয়েছিলেন। তবে ২০১২ সালে তিনি পিএমএল-এন-এ পুনরায় যোগদান করেছেন।
তিনি ২০১৩ পাকিস্তানের সাধারণ নির্বাচনে খাইবার পাকতুনখোয়া থেকে নারীদের জন্য সংরক্ষিত আসনে পিএমএল-এনের প্রার্থী হিসেবে পাকিস্তানের জাতীয় পরিষদের সদস্য নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে খাইবার পাকতখোয়া থেকে নারীদের জন্য সংরক্ষিত আসনে পিএমএল-এনের প্রার্থী হিসেবে জাতীয় পরিষদের সদস্য পুনঃনির্বাচিত হন।
কার্লোস সানচেজ মরেনো
কার্লোস আলবের্তো সানচেজ মরেনো (জন্ম: ৬ ফেব্রুয়ারি ১৯৮৬) হলেন একজন কলম্বিয় পেশাদার ফুটবলার, যিনি ইতালীয় ক্লাব ফিওরেন্তিনা হতে লা লিগা ক্লাব এস্পানিওলে ধারে এবং কলম্বিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন। খেলার মাঠে তার শক্তির জন্য তার ডাকনাম "লা রোকা" (পাথর) রাখা হয়েছে।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।